stanford-oval/wikipedia huggingface dataset:
אוקראינה באירוויזיון 2024
לפני האירוויזיון > Vidbir 2024 > האמנים המשתתפים

תקופת הגשת המועמדות הייתה פתוחה לקהל הרחב מ-30 באוגוסט ועד ל-22 באוקטובר 2023. כל אמן היה יכול לשלוח מספר בלתי מגובל של שירים. עם תום התקופה התקבלו 389 שירים שונים מ-288 מבצעים, בעיקר באנגלית ובאוקראינית. הפיינליסטים שנבחרו (מסומנים במודגש בטבלה מטה) כללו את מלובין, נציג אוקראינה באירוויזיון 2018. שיריהם היו אמורים לצאת לאור ב-12 בינואר, אולם כבר יום לפני כן הועלו לערוץ היוטיוב הרשמי של האירוויזיון באוקראינה.
| אמן | שיר | כותב (ים) | הצבעה | תוצאה | מיקום |
| --- | --- | --- | --- | --- | --- |
| אנקה | "Palala"‏ (Палала) | אנה קורצ'נובה | 80,944 | 26.78% | 1 |
| קרפטמן | "Endless Fight" | אנתון צ'יליבי, דניס מאזורצ'וק | 27,328 | 9.04% | 5 |
| קריוטייפ | "Sadness" | דנילו קוקה | 19,954 | 6.60% | 9 |
| קרילאטה | "Queen" | אנסטאסיה זאבדסקה, אשתר ראדי, לאוניד פטררובסקיי, יבהני בארדצ'נקו | 31,268 | 10.35% | 3 |
| פארפניוק | "Sered vitriv"‏ (Серед вітрів) | איליה פארפניוק, סרהי ירמולאייב | 42,931 | 14.21% | 2 |
| שפה | "Supernova" | אנה נסטרנובה, פין טיילר | 25,729 | 8.51% | 6 |
| סטאסיה | "Rika" | אנסטסיה צ'אבן, אולכסנדר פרישילק | 30,040 | 9.94% | 4 |
| Swoiia | "Little Angels" | אולכסיי פואפנקו, ואדים אלחוטוב | 23,357 | 7.73% | 7 |
| טסלנקו | "Lights Go Up" | אולכסנדר קריז'ויץ', אנריי פרודניקוב, אולכסנדר טסלנקו | 20,648 | 6.83% | 8 |
| אמן | שיר | שפה | כותב (ים) |
| --- | --- | --- | --- |
| אליונה אליונה וג'רי הייל | "Teresa & Maria" | אוקראינית ואנגלית | אליונה אולהיבנה סברננקו, אנתון צ'יליבי, איוואן קלימנקו, יאנה שמאייבה |
| אנקה | "Palala"‏ (Палала) | אוקראינית | אנה קורצ'נובה |
| דרבו | "Endless Chain" | אנגלית | מקסים דרביאנצ'וק |
| אינגרט | "Keeper" | אנגלית, אוקראינית | דימטרו טסיהאנקו, אינגרט קוסטנקו |
| מלובין | "Dreamer" | אנגלית | קוסטיאנטין בוצ'ארוב, אולכסנדר ביליאק |
| נהאבה | "Glasss" | אוקראינית | אנדריי נאומנקו, אולהה קאקסיאן |
| נאזבה | "Slavic English" | אנגלית ואוקראינית | פבלו גוסט |
| סקיילר | "Time Is Running Out" | אוקראינית, אנגלית | ולאדיסלאב סטופאק, ולריה קודריאוטס, נאזארי סבאצ'וק, ניקיטה קיסליוב |
| יגודי | "Tsunamia" | אוקראינית ואנגלית | ויקטוריה סולוביוק, סרהי סבירסקיי, טיימוראז גוגיטידזה |
| יאקטאק | "Lalala" | אוקראינית ואנגלית | יארוסלאב קארפוק, ואסיל קוזמה |
| זיפרבלאט | "Place I Call Home" | אנגלית | דנילו לשצ'ינסקיי, ולנטין לשצ'ינסקיי |
לפני האירוויזיון > Vidbir 2024 > גמר

מופע הגמר התקיים ב-3 בפברואר 2024. בנוסף למשתתפים הופיעו גם רוסלנה ליז'יצ'קו עם "Wild Dances", טבורצ'י עם "Heart of Steel", קאלוש אורצ'סטרה בביצוע "Stefania", ג'מאלה עם "Mii brate", ורקה סרדוצ'קה עם "Swedish Lullaby", טינה קרול עם "Troiandy" ואנסטסיה דימיד וסבטלנה טרבארובה עם "Kvitka".‏ לאחר ההופעות קרסה אפליקציית דייה. חלון ההצבעה הוארך, דבר שהוביל לעיקוב בחשיפת התוצאות. לבסוף הוחלט להכריז על הזוכה רק למחרת, 4 בפברואר 2024. 1,167,185 אוקראינים הצביעו. אליונה אליונה וג'רי הייל עם השיר "Teresa & Maria" הוכרזו כזוכות.
| סדר | אמן | שיר | שופטים | קהל> הצבעות | קהל> נקודות | סך הכל | מיקום |
| --- | --- | --- | --- | --- | --- | --- | --- |
| 1 | יאקטאק | "Lalala" | 6 | 107,227 | 10 | 16 | 4 |
| 2 | אינגרט | "Keeper" | 8 | 15,238 | 2 | 10 | 6 |
| 3 | נאזבה | "Slavic English" | 2 | 14,852 | 1 | 3 | 11 |
| 4 | אנקה | "Palala"‏ (Палала) | 5 | 19,183 | 4 | 9 | 8 |
| 5 | דרבו | "Endless Chain" | 4 | 16,235 | 3 | 7 | 9 |
| 6 | אליונה אליונה וג'רי הייל | "Teresa & Maria" | 10 | 723,297 | 11 | 21 | 1 |
| 7 | מלובין | "Dreamer" | 9 | 82,838 | 9 | 18 | 3 |
| 8 | סקיילר | "Time Is Running Out" | 3 | 38,177 | 6 | 9 | 7 |
| 9 | זיפרבלאט | "Place I Call Home" | 11 | 64,276 | 8 | 19 | 2 |
| 10 | יאגודי | "Tsunamia" | 7 | 62,269 | 7 | 14 | 5 |
| 11 | נהאבה | "Glasss" | 1 | 23,593 | 5 | 6 | 10 |
לפני האירוויזיון > Vidbir 2024 > גמר > מחלוקות

לאחר הכרזת התוצאות הביע מלובין, שהגיע למקום השלישי, ספק על הפער העצום בין הזוכות לבין המקום השני, 600,000 קולות. הוא טען כי מדובר בשגיאה שנבעה כתוצאה מהתרסקותה של דייה. לאחר מכן הבהיר כי הצהרותיו לא נועדו להכפיש את אליונה אליונה ואת ג'רי הייל.
לפני האירוויזיון > קידום

כחלק מקידום השיר לקראת התחרות אישרו אליונה אליונה וג'רי הייל את השתתפותן במרתון LRT RADAROM בווילנה שבליטא, שנערך כדי לגייס כספים עבור צבא אוקראינה. כמו כן, הופיעו ב-PrePartyEs במדריד ב-30 במרץ ובקונצרט האירוויזיון באמסטרדם ב-13 באפריל. ב-12 באפריל הופיעו בתוכנית האירוח ההולנדית Sophie & Jeroen, ששודרה ב-NPO 1.‏ קדם ליציאתן למאלמה הודיעו אליונה אליונה והייל כי הן עתידות לשתף פעולה עם "אחדות24", פלטפורמה מקוונת לתרומת כספים לאוקראינה, כדי לגייס 10 מיליון הריבניה לטובת בנייה ושיפוץ של בית ספר מקומי. עוד הצהירו כי אם ינצחו יבחרו למכור את הגביע, ולתרום את הכסף לאוקראינה.
באירוויזיון

רוסלנה ליז'יצ'קו (מימין), זוכת אירוויזיון 2004, שנערך באיסטנבול שבטורקיה. להקת גו איי (משמאל), נציגת אוקראינה לאירוויזיון 2021, שנערך ברוטרדם שבהולנד. היא דורגה במקום החמישי. שני האמנים נבחרו להופיע בסרטון הגלויה של אוקראינה באירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-28 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אוקראינה שובצה להופיע בחלקו הראשון של חצי הגמר הראשון, שנערך ב-7 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוקראינה הופיעה חמישית, לפני פולין ואחרי אירלנד.
שני חצאי הגמר והגמר שודרו ב-Suspilne Kultura עם פרשנות מפי טימור מירושניצ'נקו, שאליו הצטרף וסיל ביידק בגמר. כמו כן, התחרות הועברה גם ברדיו בהנחיית דמיטרו זקרצ'נקו, ולסיה אנטינצ'נקו ואנה זקלצקה, שסיפקה דיווחים ממאלמה. בנוסף, כל השידורים היו זמינים לצפיים בפלטפורמה המקוונת של תאגיד השידור האוקראיני עם פרשנות בשפת הסימנים על ידי טטיאנה ז'ורקובה, אינה פטרובה, אירינה סקולוטובה, יוליה פורפליק, אנפיסה בולדוזייבה ולאדה סוקוליוק. החל מ-5 באפריל ועד ל-3 במאי שידר רדיו "פרומין" תוכנית מיוחדת בשם Pobachennia z Yevrobachenniam בה דנו דמיטרו זקרצ'נקו, לסיה אנטיפנקו, אנה זקלטסקה ודניס דניסנקו על היבטים שונים בתחרות האירוויזיון.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. אוקראינה בחרה להציג את רוסלנה ליז'יצ'קו, שזכתה באירוויזיון 2004 ואת להקת גו איי, נציגת המדינה לאירוויזיון 2021, שדורגה במקום החמישי.
באירוויזיון > חצי הגמר

אליונה אליונה וג'רי הייל השתתפו בחזרות טכניות למופע ב-27 באפריל וב-1 במאי. לאחר מכן השתתפו בעוד שלוש חזרות גנרליות ב-6 וב-7 במאי.
הופעתן של שתי הזמרות נפתחה בשירתה של הייל על רקע שביל צהוב. היא לבושה בשמלת שמנת עם עיטורי ברזל על כתפה הימני וידה השמאלית. כשמתחיל הבית הראשון מוקרן נהר מים ששוטף את החול הצהוב כרמיזה להפצצת סכר קחובקה, דבר שהציף את העיירה למרגלותיו. בפזמון הראשון עולה הייל על מעין סלע גבוה, כשמאחוריה מוקרנים אורות המדמים שיגורי רקטות ממלחמת אוקראינה–רוסיה. אליונה אליונה עולה לבמה עם תחילת בית הראפ שלה. היא לבושה בחליפת שמלה בגווני כסף, שחור ולבן. במהלך השידור בטלוויזיה המצלמה רעדה, כדי לתת הרגשת פיצוץ כמו במלחמה. מיד אחר כך מוקרן במסך הגדול סרטון של הייל מבצעת את מילות השיר. המופע נגמר כששתי הזמרות שכובות על הרצפה, ולצידן נשים בלבוש אוקראיני מסורתי. קטע הסיום מסמל את כמיהתן של נשות אוקראינה לחזרת אהוביהן מהמלחמה.
בסוף המופע הוכרז כי אוקראינה סיימה את הערב בין עשר המדינות, שהעפילו לשלב הגמר. מאוחר יותר התברר כי אוקראינה דורגה במקום השני עם 173 נקודות.
באירוויזיון > גמר

זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. אוקראינה שובצה להתחרות בהתאם להחלטת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אוקראינה שובצה כהופעה השנייה, אחרי שוודיה ולפני גרמניה.
לקראת המופע השתתפו אליונה אליונה והייל בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. אוקראינה הגיעה למקום השלישי עם 453 נקודות, 146 נקודות מהשופטים ו-307 נקודות מהקהל.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. בחצאי הגמר רק הקהל קובע את עשר המדינות המעפילות לגמר. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים האוקראיני הורכב מקוסטיאנטין טומילצ'נקו, מקסים נגורניאק, אירנה גורובה, אליושה ואלנה טופוליה. בחצי הגמר הראשון הגיעה אוקראינה למקום השני עם 173 נקודות. היא קיבלה את "12 הנקודות" מהקהל של קפריסין, ליטא, פולין, פורטוגל ושאר העולם. בגמר, דורגה במקום השלישי עם 453 נקודות. רק צוותי השיפוט של צ'כיה ומולדובה העניקו לשיר את מירב הנקודות. עם זאת, הקהל של צ'כיה, אסטוניה, גאורגיה, ליטא, מלטה, מולדובה ופולין העניק לאוקראינה את "12 הנקודות". אוקראינה העניקה בגמר את מירב הנקודות לשווייץ, הן על ידי הקהל והן על ידי השופטים.
צוות השיפוט האוקראיני לתחרות נבחר כמו בקדם האירוויזיון באמצעות הצבעה מקוונת ביישום דייה. עשרה מועמדים הוצגו לציבור, וההצבעה החל ב-25 במרץ ונמשכה שבוע. חמשת המתחרים שקיבלו את מספר ההצבעות הגבוה ביותר, נבחרו להיות השופטים האוקראיניים באירוויזיון 2024.
מגישת ההצבעה מטעם אוקראינה הייתה ג'מאלה, שזכתה עבור המדינה באירוויזיון 2016.
| שם | עיסוק |
| --- | --- |
אליושה: זמרת-יוצרת, נציגת אוקראינה לאירוויזיון 2010
אנה סבירידובה: מוזיקאית, מגישת רדיו וטלוויזיה
פינקה: זמר-יוצר, משתתף ב-Vidbir 2023
אירנה גורובה: מפיקה מוזיקלית
קוסטיאנטין טומילצ'נקו: כוריאוגרף, מפיק טלוויזיה
מקסים נגורניאק: בלוגר, מבקר מוזיקה
אולקסנדר וארניציה: כתב, מבקר מוזיקה
אולקסי בונדרנקו: מוזיקאי
אלנה טופוליה: כוריאוגרפית, מפיקה, במאית
ייבגן טריפלוב: כותב, מפיק מוזיקלי
באירוויזיון > הצבעה > נקודות שהוענקו לאוקראינה > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  ליטא,  פולין,  פורטוגל,  קפריסין,  העולם | 60 נקודות |
| 10 נקודות |  אזרבייג'ן,  איסלנד,  גרמניה,  מולדובה,  פינלנד,  שוודיה | 60 נקודות |
| 8 נקודות |  אוסטרליה,  אירלנד,  לוקסמבורג,  סלובניה,  קרואטיה | 40 נקודות |
| 7 נקודות |  הממלכה המאוחדת | 7 נקודות |
| 6 נקודות |  סרביה | 6 נקודות |
| 5 נקודות |  | 0 נקודות |
| 4 נקודות |  | 0 נקודות |
| 3 נקודות |  | 0 נקודות |
| 2 נקודות |  | 0 נקודות |
| נקודה אחת |  | 0 נקודות |
| סך הכל | 17 מדינות ושאר העולם1 | 173 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי אוקראינה > חצי הגמר

| קהל> ציון | קהל> מדינות |
| --- | --- |
12 נקודות:  קרואטיה
10 נקודות:  ליטא
8 נקודות:  אירלנד
7 נקודות:  לוקסמבורג
6 נקודות:  פינלנד
5 נקודות:  אוסטרליה
4 נקודות:  מולדובה
3 נקודות:  פולין
2 נקודות:  פורטוגל
נקודה אחת:  אזרבייג'ן
סך הכל: 10 מדינות
באירוויזיון > הצבעה > נקודות שהוענקו על ידי אוקראינה > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| 0 | 1 | 2 | 3 |
| --- | --- | --- | --- |

| סדר | מדינה | קהל | קהל |
| סדר | מדינה | מיקום | נקודות |
| 01 |  קפריסין | 12 |  |
| 02 |  סרביה | 13 |  |
| 03 |  ליטא | 2 | 10 |
| 04 |  אירלנד | 3 | 8 |
| 05 |  אוקראינה |  |  |
| 06 |  פולין | 8 | 3 |
| 07 |  קרואטיה | 1 | 12 |
| 08 |  איסלנד | 14 |  |
| 09 |  סלובניה | 11 |  |
| 10 |  פינלנד | 5 | 6 |
| 11 |  מולדובה | 7 | 4 |
| 12 |  אזרבייג'ן | 10 | 1 |
| 13 |  אוסטרליה | 6 | 5 |
| 14 |  פורטוגל | 9 | 2 |
| 15 |  לוקסמבורג | 4 | 7 |
באירוויזיון > הצבעה > נקודות שהוענקו על ידי אוקראינה > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |

| סדר | מדינה | שופטים | שופטים | שופטים | שופטים | שופטים | שופטים | שופטים | קהל | קהל |
| סדר | מדינה | שופט 1 | שופט 2 | שופט 3 | שופט 4 | שופט 5 | דירוג | נקודות | דירוג | נקודות |
| 01 |  שוודיה | 2 | 4 | 6 | 4 | 10 | 3 | 8 | 16 |  |
| 02 |  אוקראינה |  |  |  |  |  |  |  |  |  |
| 03 |  גרמניה | 3 | 5 | 15 | 3 | 8 | 4 | 7 | 15 |  |
| 04 |  לוקסמבורג | 21 | 10 | 10 | 6 | 7 | 10 | 1 | 13 |  |
| 05 |  הולנד  | 22 | 24 | 19 | 17 | 20 | 24 |  | – |  |
| 06 |  ישראל | 18 | 25 | 20 | 20 | 16 | 22 |  | 11 |  |
| 07 |  ליטא | 7 | 6 | 3 | 7 | 5 | 6 | 5 | 4 | 7 |
| 08 |  ספרד | 20 | 23 | 12 | 18 | 25 | 19 |  | 17 |  |
| 09 |  אסטוניה | 17 | 22 | 21 | 19 | 24 | 24 |  | 7 | 4 |
| 10 |  אירלנד | 5 | 3 | 1 | 2 | 6 | 2 | 10 | 3 | 8 |
| 11 |  לטביה | 10 | 15 | 8 | 13 | 15 | 11 |  | 6 | 5 |
| 12 |  יוון | 15 | 18 | 25 | 22 | 17 | 20 |  | 21 |  |
| 13 |  הממלכה המאוחדת | 13 | 12 | 11 | 14 | 12 | 13 |  | 14 |  |
| 14 |  נורווגיה | 12 | 14 | 14 | 23 | 23 | 16 |  | 8 | 3 |
| 15 |  איטליה | 14 | 8 | 4 | 11 | 4 | 9 | 2 | 12 |  |
| 16 |  סרביה | 11 | 21 | 16 | 24 | 22 | 17 |  | 24 |  |
| 17 |  פינלנד | 9 | 11 | 17 | 15 | 13 | 12 |  | 9 | 2 |
| 18 |  פורטוגל | 6 | 9 | 7 | 8 | 3 | 8 | 3 | 22 |  |
| 19 |  ארמניה | 19 | 16 | 18 | 16 | 9 | 15 |  | 10 | 1 |
| 20 |  קפריסין | 23 | 13 | 22 | 9 | 14 | 14 |  | 18 |  |
| 21 |  שווייץ | 1 | 1 | 2 | 1 | 1 | 1 | 12 | 1 | 12 |
| 22 |  סלובניה | 24 | 17 | 15 | 25 | 21 | 21 |  | 23 |  |
| 23 |  קרואטיה | 8 | 7 | 9 | 5 | 2 | 7 | 4 | 2 | 10 |
| 24 |  גאורגיה | 16 | 20 | 23 | 21 | 19 | 23 |  | 19 |  |
| 25 |  צרפת | 4 | 2 | 5 | 10 | 11 | 5 | 6 | 5 | 6 |
| 26 |  אוסטריה | 25 | 19 | 24 | 12 | 18 | 18 |  | 20 |  |
לקריאה נוספת

O'Connor, John Kennedy, The Eurovision Song Contest: The Official History (2nd ed.)., Carlton Books, 2010, מסת"ב 978-1-84732-521-1. (באנגלית)
ביאורים

↑  בליי פרשה מהתחרות לפני פתיחת הצבעת הקהל באירוע הגמר.
↑  ב-4 בפברואר הודיעה על כוונתה להסיר את מועמדותה עקב בעיות טכניות שיארעו באפליקציית דייה. סקיילר הצהירה מאוחר יותר כי היא נאלצה להישאר בתחרות עקב החוקים שלה, שאסרו על פרישה.
↑  הולנד נפסלה כמה שעות לפני הגמר.
עולם קטן (עלון שבת)

ערך זה עוסק בעלון שבת. אם התכוונתם למשמעות אחרת, ראו .
סמליל העלון
עולם קטן הוא עלון שבת במגזר הדתי לאומי. הוא החל לצאת כעלון בפסח 2004 והפך במהרה לעיתון אקטואלי שבועי הכולל טורי פרשנות, כתבות, ראיונות עם אישים דתיים ואחרים, לצד מאמרים תורניים.
משרדי השבועון ממוקמים בירושלים. המו"ל הוא איתי גרנק.
יוזם העלון היה מאיר שוורץ, והוא הקימו עם שני שותפים - איתן אורבך (מנכ"ל העיתון) ונריה (נרי) לוי שהוא גרפיקאי העיתון. העיתון הופץ לראשונה בשביעי של פסח תשס"ה.
העורך של 12 הגליונות הראשונים היה אלחנן ניר, והוא גם בחר לעלון את השם "עולם קטן". לאחריו החל יוסף רוסו לשמש כעורך, עד פברואר 2024.
תוכן

כמו עלוני שבת אחרים עוסק העלון בנושאים תורניים כמו פרשת השבוע ועוסק גם בתחומים כמו פוליטיקה ובתחומים שנוגעים לעולמו של הנוער הדתי ומכאן שמו, "עולם קטן". שלא כעלונים אחרים, דפי העלון הם בפורמט גדול יותר מהמקובל.
בעלון, מלבד פינת פרשת השבוע (שכיום מורכבת משני חלקים), ישנן פינות בתחום ביקורת ספרות, סאטירה, דמוגרפיה ועוד, וזאת לצד נושאים אקטואליים, כתבות תרבות וראיונות, טור אקטואלי מאת סיון רהב-מאיר, חסידות וטורי דעה. עמודו האחורי של העלון מוקדש לכתיבה של קוראים שנקרא "רשות הדיבור". על רקע סמל העלון מובאת תמונת כיפה הנבחרת מבין תצלומי כיפות ששולחים קוראי העלון.
בעלון מדור "שו"ת SMS", שבו תשובות של הרבנים שלמה אבינר ושמואל אליהו בתכתובת מסרונים. בעבר השתתף בשו"ת זה גם הרב אליקים לבנון וצוות חברים מקשיבים.
לעיתים מתפרסם סיפור קצר. בשנת 2008 קובצו סיפורים נבחרים לספר בשם "סיפור קטן". בהמשך ירדה תדירותו הופעתו של המדור. בעלון גם מדור על הגבעות, "מראש הגבעה" בו נסקרת ההתיישבות ביו"ש, בדגש על הנעשה בגבעות. בהתחלה כותב המדור היה אלישע ירד, לאחר שהתמנה ליועץ הפרלמנטרי של סון הר-מלך, החליפו אריאל דנינו. לאחר שנעצר מנהלית, חזר לכתוב אלישע ירד.
החל מתחילת שנת תשע"ב יצא לאור בנוסף לעלון גם ירחון בתשלום הנשלח למנויים תחת השם "עולם קטן המגזין" אותו ערך בעבר חנן בן ארי. ביולי 2015 שינה הירחון את שמו ל "מקום בעולם".
העיתון הביא ראיונות בעילום שם של גברים בעלי נטיות הומוסקסואליות שסיפרו כיצד הצליחו להשתנות ולהקים משפחה, או כאלה שניסו ונכשלו. בשנת 2020 פורסם ריאיון יציאה מהארון של המוזיקאי דניאל זמיר כביסקסואל.
נכון לשנת 2020 העלון מופץ בכ-80,000 עותקים, למעט גליונות מיוחדים.
הערות שוליים

↑  2=אחרי 20 שנה: עורך עלון השבת הפופולרי פורש, אתר סרוגים
↑  סיפור קטן, אתר שורש
↑  ארנון סגל, יצאת גבר, באתר עולם קטן
↑  עמית, "לא מצליח" מתוך גיליון 153, מוצג באתר של עמית
↑  יוסף רוסו ורועי אהרוני, דניאל בגוב האריות - עולם קטן, באתר www.olam-katan.co.il

יוסף רוסו, באתר www.facebook.com - רשומת פייסבוק שכתב עורך העלון להסברת גישתו לנושא
↑  מתוך האתר למפרסמים בציבור הדתי לאומי
אליפות צרפת הפתוחה

| --- | --- |

 מיקום:  פריז, צרפת צרפת
 מועדון:  אצטדיון רולאן גארוס
 משטח:  חימר / לא מקורה
 הגרלת גברים:  128מ / 128הע / 64הג
 הגרלת נשים:  128מ / 96הע / 64הג
 פרסים כספיים:  28,028,600 € (2015)
 אתר הטורניר
 טורנירי גראנד סלאם נוספים
 אוסטרליה אליפות אוסטרליה הפתוחה  צרפת אליפות צרפת הפתוחה  בריטניה אליפות וימבלדון  ארצות הברית אליפות ארצות הברית הפתוחה
|    טורנירי טניס מקצועני |
| --- | --- | --- |
 טורנירי גראנד סלאם אוסטרליה אוסטרליה הפתוחה  צרפת רולאן גארוס  הממלכה המאוחדת אליפות וימבלדון  ארצות הברית ארצות הברית הפתוחה
| גברים (ATP) |  | נשים (WTA) |
| סבב ה-ATP גמר ה-ATP  מאסטרס 1000  סדרת 500  סדרת 250  דירוג ה-ATP  סבב ה-ATP צ'לנג'ר סדרת 125  טורנירי ITF  הסבב העולמי  גביע דייוויס  אולימפיאדה |  | סבב ה-WTA גמר ה-WTA  WTA 1000  WTA 500  WTA 250  דירוג ה-WTA  סבב ה-WTA צ'לנג'ר WTA 125  טורנירי ITF  הסבב העולמי  גביע בילי ג'ין קינג  אולימפיאדה |
אליפות צרפת הפתוחה היא אחד מ-4 טורנירי הגראנד סלאם, שהם התחרויות החשובות ביותר בענף הטניס. האליפות מתקיימת אחת לשנה בסוף חודש מאי ותחילת חודש יוני במרכז הטניס הנקרא על-שמו של רולאן גארוס (טייס צרפתי שהצטיין במלחמת העולם הראשונה), סמוך ליער בולון במערב פריז, בירת צרפת.
זהו טורניר הגרנד-סלאם היחיד המתקיים על משטחי חימר, משחקים על משטח חימר מתאפיינים בנקודות ארוכות, מכיוון שהחימר מאט את מהירות הכדור, ומשום כך המשחקים באליפות צרפת בדרך כלל ארוכים יותר מטורנירי גרנד-סלאם האחרים. התחרות נחשבת לתחרות החשובה ביותר עבור שחקנים המצטיינים על סוג משטח זה. לעומת זאת, היא נחשבת קשה בעיני שחקנים המעדיפים סגנון משחק מהיר יותר, המתאים למשטחים מסוגים אחרים. מסיבה זו לא מעט מהטניסאים הגדולים בהיסטוריה לא הצליחו לזכות בטורניר זה, וחלקם אף לא הגיע לשלביו הגבוהים ביותר.
האליפות

כמו שאר טורנירי הגרנד-סלאם, אליפות צרפת נמשכת כשבועיים (החל מ-2006 הטורניר נמשך 15 ימים ומתחיל ביום ראשון ולא ביום שני, כמקובל). בתחרויות היחידים הראשיות לנשים וגברים משתתפים 128 שחקנים בכל תחרות וכדי לזכות בהן צריך לנצח ב-7 משחקים.
המגרש המרכזי נקרא על שמו של פיליפ שאטרייה שהיה מראשי איגוד הטניס הצרפתי. הוא נבנה ב-1928 ומכיל 15,166 מקומות ישיבה. המגרש השני בחשיבותו נקרא על-שמה של סוזן לנגלן, טניסאית צרפתית מצטיינת בשנות ה-20 של המאה ה-20.
באליפות צרפת, בדומה לטורניר וימבלדון ובניגוד לאליפות אוסטרליה הפתוחה ואליפות ארצות הברית הפתוחה, משחקים רק בשעות האור ואין משחקי לילה עם תאורה מלאכותית (זולת האצטדיון המרכזי).
אליפות צרפת החלה כאליפות לאומית ב-1891. בשנת 1925 היא "נפתחה" לטניסאים מחוץ לצרפת. בתחילה נערכה האליפות על מגרשי דשא עד 1928, כאשר האליפות נערכה לראשונה על חימר במקומה הנוכחי.
בשנת 1968 השתתפו לראשונה מקצוענים ברולאן גארוס והיא הייתה הראשונה מבין 4 טורנירי גראנד-סלאם שנפתחה למקצוענים.
שיאים

מעידן התחרויות הפתוחות (Open Era), 1968
שיאים > שיא זכיות לטניסאיות

| מקום | שם הטניסאית | מדינה | מספר זכיות | השנים |
| --- | --- | --- | --- | --- |
| 1 | כריס אוורט | ארצות הברית ארצות הברית | 7 | 1974, 1975, 1979, 1980, 1983, 1985, 1986 |
| 2 | שטפי גראף | גרמניה גרמניה | 6 | 1987, 1988, 1993, 1995, 1996, 1999 |
| 3 | ז'וסטין הנין | בלגיה בלגיה | 4 | 2003, 2005, 2006, 2007 |
| 4 | מרגרט קורט | אוסטרליה אוסטרליה | 3 | 1969, 1970, 1973 |
| 4 | מוניקה סלש | יוגוסלביה יוגוסלביה | 3 | 1990, 1991, 1992 |
| 4 | ארנצ'ה סנצ'ס ויקאריו | ספרד ספרד | 3 | 1989, 1994, 1998 |
| 4 | סרינה ויליאמס | ארצות הברית ארצות הברית | 3 | 2002, 2013, 2015 |
| 4 | איגה שוויונטק | פולין פולין | 3 | 2020, 2022, 2023 |
שיאים > שיא זכיות לטניסאים

| מקום | שם הטניסאי | מדינה | מספר זכיות | השנים |
| --- | --- | --- | --- | --- |
| 1 | רפאל נדאל | ספרד ספרד | 14 | 2005, 2006, 2007, 2008, 2010, 2011, 2012, 2013, 2014, 2017, 2018, 2019, 2020, 2022 |
| 2 | ביורן בורג | שוודיה שוודיה | 6 | 1974, 1975, 1978, 1979, 1980, 1981 |
| 3 | איוון לנדל | צ'כוסלובקיה צ'כוסלובקיה | 3 | 1984, 1986, 1987 |
| 3 | מאטס וילאנדר | שוודיה שוודיה | 3 | 1982, 1985, 1988 |
| 3 | גוסטבו קורטן | ברזיל ברזיל | 3 | 1997, 2000, 2001 |
| 3 | נובאק ג'וקוביץ' | סרביה סרביה | 3 | 2016, 2021, 2023 |
ישראלים באליפות > בוגרים

אנדי רם ביחד עם נטלי דשי (צרפת צרפת) בטורניר הזוגות המעורבים לשנת 2007
ישראלים באליפות > נוער

אנה סמשנובה זכתה בטורניר הנערות לשנת 1991
ישי עוליאל זכה בטורניר הזוגות לנערים לשנת 2016
אליפות צרפת הפתוחה 2009

| --- | --- |

פרסי התחרות
 ענף:  טניס 
 תקופת התחרות:  24 במאי 2009 – 7 ביוני 2009 (15 ימים) 
 מספר תחרות:  108 
 כספי זכייה:  10.010 מיליון $
 אצטדיון:  אצטדיון רולאן גארוס
 זוכה:  גברים:רוג'ר פדרר (שווייץ) נשים:סבטלנה קוזנצובה (רוסיה) זוגות גברים:לוקאש דלוחי (צ'כיה)/לאנדר פאיס (הודו) זוגות נשים:אנבל מדינה גאריגס/וירחיניה רואנו פסקואל (ספרד) זוגות מעורבים:ליזל הובר/בוב בריאן (ארצות הברית)
 
 → אליפות צרפת הפתוחה 2008 אליפות צרפת הפתוחה 2010 ← 
 
אליפות צרפת הפתוחה 2009 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-7 ביוני. זו הייתה האליפות ה-108 מאז ייסודה.
הפרסים

סך הפרסים היה 10.010 מיליון $ (הוענק ביורו).
התחרות > תחרות זוגות גברים

בתחרות השתתפו 64 זוגות. להלן הזוגות שקיבלו דירוג:
דניאל נסטור (קנדה קנדה) וננד זימוניץ' (סרביה סרביה), הודחו בחצי הגמר
בוב בריאן ומייק בריאן (ארצות הברית ארצות הברית), מנצחי תחרות 2003, הודחו בחצי הגמר
לוקאש דלוחי (צ'כיה צ'כיה) ולאנדר פאיס (הודו הודו), ניצחו בתחרות
מאהש בהופאטי (הודו הודו) ומארק נוולס (איי בהאמה איי בהאמה), הודחו בסיבוב השלישי
ברונו סוארס (ברזיל ברזיל) וקווין אולייט (זימבבואה זימבבואה), הודחו ברבע הגמר
מריוש פירסטנברג ומרצ'ין מטקובסקי (פולין פולין), הודחו בסיבוב השני
מקס מירני (בלארוס בלארוס) ואנדי רם (ישראל ישראל), הודחו בסיבוב הראשון
פבלו קואבס (אורוגוואי אורוגוואי) ולואיס אורנה (פרו פרו), מנצחי תחרות 2008, הודחו בסיבוב השלישי
לוקאש קובוט (פולין פולין) ואוליבר מראך (אוסטריה אוסטריה), הודחו בסיבוב השני
מרסלו מלו ואנדרה סה (ברזיל ברזיל), הודחו בסיבוב הראשון
ג'ף קוצי (דרום אפריקה דרום אפריקה) וג'ורדן קר (אוסטרליה אוסטרליה), הודחו בסיבוב הראשון
פרנטישק צ'רמאק (צ'כיה צ'כיה) ומיכל מרטיניאק (סלובקיה סלובקיה), הודחו בסיבוב השני
סטיבן האס (אוסטרליה אוסטרליה) ורוס האטצ'ינס (בריטניה בריטניה), הודחו בסיבוב הראשון
ריק דה ווסט (דרום אפריקה דרום אפריקה) ואשלי פישר (אוסטרליה אוסטרליה), הודחו בסיבוב הראשון
טראוויס פארוט (ארצות הברית ארצות הברית) ופיליפ פולשק (סלובקיה סלובקיה), הודחו בסיבוב השני
מרטין דם (צ'כיה צ'כיה) ורוברט לינדסטדט (שוודיה שוודיה), הודחו בסיבוב הראשון
מנצחי תחרות 2008 פבלו קואבס (אורוגוואי אורוגוואי) ולואיס אורנה (פרו פרו) הודחו בסיבוב השלישי. במשחק הגמר לוקאש דלוחי (צ'כיה צ'כיה) ולאנדר פאיס (הודו הודו) נפגשו עם הזוג הלא מדורג וסלי מודי (דרום אפריקה דרום אפריקה) ודיק נורמן (בלגיה בלגיה) וניצחו ב-3 מערכות. באותה שנה הם ניצחו גם באליפות ארצות הברית הפתוחה.